Na podlagi 15. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj) minister za izobraževanje, znanost in šport izdaja

ODREDBO
 o sprejetju izobraževalnih programov splošne in strokovne gimnazije

1. člen

Na podlagi sklepov Strokovnega sveta Republike Slovenije za splošno izobraževanje, sprejetih na 204. seji, dne 16. 1. 2020 in 205. seji, dne 20. 2. 2020 minister, pristojen za izobraževanje, sprejme izobraževalne programe splošne gimnazije in izobraževalne programe strokovne gimnazije, ki so v Prilogi, ki je sestavni del te odredbe in nadomeščajo istoimenske izobraževalne programe, veljavne ob uveljavitvi te odredbe.

2. člen

(1) Izobraževalne programe iz prejšnjega člena Ministrstvo za izobraževanje, znanost in šport objavi na osrednjem spletnem mestu državne uprave. 

(2) Izobraževalni programi iz prejšnjega člena se začnejo izvajati s šolskim letom 2020/2021, razen vpisnih pogojev v športne oddelke, opredeljenih v splošnih delih programov: Gimnazija, Gimnazija s slovenskim učnim jezikom na narodno mešanem območju v slovenski Istri in Ekonomska gimnazija.
3. člen

Ta odredba začne veljati naslednji dan po objavi v Uradnem listu Republike Slovenije.

  minister za izobraževanje, znanost in šport

PRILOGA

· Izobraževalni programi splošne gimnazije

	
	Ime izobraževalnega programa 

	1
	Gimnazija

Gimnazija - športni oddelek

	2
	Gimnazija s slovenskim učnim jezikom na narodno mešanem območju v slovenski Istri (SI)

Gimnazija s slovenskim učnim jezikom na narodno mešanem območju v slovenski Istri (SI) – športni oddelek

	3
	Gimnazija z italijanskim učnim jezikom na narodno mešanem območju v slovenski Istri (IS)

	4
	Dvojezična slovensko madžarska gimnazija

	5
	Klasična gimnazija


· Izobraževalni programi strokovne gimnazije

	
	Ime izobraževalnega programa 

	1
	Ekonomska gimnazija

Ekonomska gimnazija – športni oddelek

	2
	Ekonomska gimnazija s slovenskim učnim jezikom na narodno mešanem območju v slovenski Istri  (SI)

	3
	Tehniška gimnazija

	4
	Tehniška gimnazija s slovenskim učnim jezikom na narodno mešanem območju v slovenski Istri (SI)

	5
	Umetniška gimnazija

· Glasbena smer 

· Modul A - glasbeni stavek
· Modul B - petje-instrument
· Modul C - jazz-zabavna glasba
· Plesna smer 

· Modul A - balet
· Modul B - sodobni plesi
· Likovna smer
· Smer Gledališče in film

	6
	Umetniška gimnazija s slovenskim učnim jezikom na narodno mešanem območju v slovenski Istri (SI)

· Glasbena smer 

· Modul A - glasbeni stavek
· Modul B - petje-instrument
· Likovna smer


